Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 328/13/5508	Ružomberok, 6.2.2014
EEČ : 2-42-5-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, obvinený sa poškodeným ospravedlnil, ktorí to prijali, poškodenej VšZP bude škoda uhradená zo zákonnej poistky motorového vozidla. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-73/DI-RK-2013.
dňa 19.08.2013 v čase o 07.50 h vykonával jazdu na osobnom motorovom vozidle zn. Škoda Fabia, ev. č. 5S31149, so spolujazdcom Jitkou Levorovou, nar. XXXXX, po ceste I/18 v Ružomberku, ul. Považská v smere od Martina do Liptovského Mikuláša, pričom v úseku cesty I/18 km: 519,00 na ulici Považská po vyjdení z pravotočivej zákruty v dôsledku únavy dostal mikrospánok a s vozidlom prešiel vpravo na chodník, kde pravou časťou vozidla zachytil cyklistku XXXXX, nar. XXXXX, idúcu po chodníku na bicykli zn. Favorit oranžovej farby v smere na Liptovský Mikuláš a následne na to narazil prednou časťou vozidla do stĺpu verejného osvetlenia, kde XXXXX utrpela ruptúru sleziny a poranenie lakťa s dobou liečenia 2 mesiace, spolujazdkyňa XXXXX utrpela zlomeninu IV-VIII rebra s dobou liečenia do 3 týždňov, obvinený utrpel zlomeninu hrudnej kosti s dobou liečenia do 3 týždňov, výška škody na vozidlách bola najmenej 4250,- Eur, 

Odôvodnenie: 
           Uznesením povereného príslušníka OR PZ ODI XXXXX sp. zn. ORP-73/DI-RK-2013 z 19.08.2013 bolo podľa § 206 ods. 1 Trestného poriadku vznesené obvinenie XXXXX pre prečin ublíženia na zdraví podľa § 157 ods. 1 Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           XXXXX a poškodení uzavreli dňa 07.01.2014 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodený sa s obvineným dohodli, že odškodné bude hradené zo zákonnej poistky vozidla.

    	 Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom sumy 25,- Eur je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde zo sumy 50,- Eur patrí štátu na peňažnú pomoc obetiam trestnej činnosti 50% podľa osobitného zákona. 

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry XXXXX. 

Táto suma je primeraná závažnosti spáchaného trestného činu.

Obv. XXXXX a poškodení s týmto spôsobom vybavenia veci v prípravnom konaní vyslovili súhlas. 
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor